6. ΝΟΜΟΣ υπ’ αριθ. 55 της 30 Ιουν./5 Ιουλ. 1975 (ΦΕΚ Α΄ 130) Περί συστάσεως Επιτροπής Διαθέσεως Σουλτανίνας και περί κυρώσεως συναφών υπουργικών αποφάσεων. Άρθρ.1.-«1.Συνιστάται παρά τω Υπουργείω Εμπορίου εννεαμελής Επιτροπή Διαθέσεως Σουλτανίνας, αποτελουμένη εκ του αρμοδίου Γενικού Δ/ντού του Υπουργείου Εμπορίου, ως Προέδρου, εκ του Δ/ντού της αρμοδίας Δ/νσεως Εξαγωγών του αυτού Υπουργείου, εκ του αρμοδίου Γενικού Δ/ντού του Υπουργείου Γεωργίας, εκ του Δ/ντού της αρμοδίας Δ/νσεως του αυτού Υπουργείου, εξ ενός ανωτέρου υπαλλήλου της Τραπέζης της Ελλάδος, υποδεικνυομένου υπό του Διοικητού αυτής, εκ τριών εκπροσώπων των Γεωργικών Συνεταιριστικών Οργανώσεων Σουλτανοπαραγωγών, υποδεικνυομένων υπό της Κοινοπραξίας Συνεταιριστικών Οργανώσεων Σουλτανίνας (ΚΣΟΣ) και εξ ενός εκπροσώπου των εξαγωγέων σταφίδος Σουλτανίνας. Δι’ αποφάσεως των Υπουργών Γεωργίας και Εμπορίου δύνανται να προσλαμβάνωνται μέχρι 2 υπάλληλοι της ΚΣΟΣ, προς επικουρίαν του έργου του Γραμματέως της Επιτροπής, αμειβόμενοι παρ’ αυτής». Η παρ. 1 αντικατεστάθη ως άνω δια του άρθρ. 10 Νόμ. 553/1977 (ανωτ. σελ. 690,02) ισχύοντος από 12 Μαρτ. 1977. 2.Το έργον της εν λόγω Επιτροπής συνίσταται εις την διάθεσιν της συγκεντρωθείσης υπό της Κοινοπραξίας Συνεταιριστικών Οργανώσεων Σουλτανίνας (ΚΣΟΣ) σταφίδος σουλτανίνας εσοδείας 1974. Προς τούτο η Επιτροπή: α)Παρακολουθεί την εξέλιξη της πολιτικής εξαγωγών των ανταγωνιστριών χωρών και προγραμματίζει την ακολουθητέαν πολιτικήν. β)Καθορίζει την ακολουθητέαν εις γενικάς γραμμάς πολιτικήν τιμών διαθέσεως του προϊόντος, με γνώμονα την ομαλήν εξαγωγήν τούτου. γ)Εγκρίνει, κατά την κρίσιν της, την διάθεσιν προς εξαγωγήν ή δι’ εσωτερικήν κατανάλωσιν μετ’ εξέτασιν των εσωτερικών και διεθνών συνθηκών ποσοτήτων σουλτανίνας εκ της συγκεντρωθείσης υπό της ΚΣΟΣ τοιαύτης, τυχόν ανοίγματος αγομένου εις βάρος του κρατικού προϋπολογισμού. 3.Η ως άνω Επιτροπή συγκροτείται δια κοινής αποφάσεως των Υπουργών Γεωργίας και Εμπορίου. Δι’ ομοίας αποφάσεως καθορίζεται παν θέμα σχέσιν έχον προς την οργάνωσιν και λειτουργίαν αυτής και πάσα λεπτομέρεια αναγκαία δια την εκτέλεσιν του παρόντος, των απαραιτήτων σχετικών δαπανών βαρυνουσών τον λογαριασμόν της οικείας διαχειρίσεως σουλτανίνας. 4.Αι αποφάσεις της Επιτροπής είναι εκτελεσταί, μη απαιτουμένης ετέρας τινός εγκρίσεως, αι δε πάσης φύσεως δαπάναι δια την εκπλήρωσιν του έργου αυτής πραγματοποιούνται εις βάρος του λογαριασμού διαχειρίσεως σουλτανίνας εσοδείας 1974, κατά παρέκκλισιν των περί Δημοσίου Λογιαστικού και Κρατικών Προμηθειών διατάξεων, επιφυλασσομένης, εν πάση περιπτώσει, της εφαρμογής των διατάξεων περί κατασταλτικού ελέγχου. Με τα Π.Δ. 550/20-28 Αυγ. 1975 (ΦΕΚ Α΄ 178) 715/28 Ιουλ.-24 Αυγ. 1977 (ΦΕΚ Α΄ 230), 609/10-17 Αυγ. 1978 (ΦΕΚ Α΄ 129), 642/13-20 Αυγ. 1979 (ΦΕΚ Α΄ 187) οι ανωτέρω διατάξεις επεκτάθηκαν και για τις σταφιδικές χρήσεις 1977, 1978/79, 1979/80 αντίστοιχα. Με το Π.Δ. 743/1-13 Αυγ. 1980 (ΦΕΚ Α΄ 184) του οποίου η ισχύς αρχίζει την 1-9-1980, οι διατάξεις του άρθρ. 1 επεκτάθηκαν και κατά την σταφιδική περίοδο 1980-1981. Άρθρ.2.-Δια Π.Δ/τος, εκδιδομένου προτάσει των Υπουργών Γεωργίας και Εμπορίου δύναται να επεκταθούν αι διατάξεις του προηγουμένου άρθρου και εις επομένας σταφιδικάς χρήσεις, των απαραιτήτων δαπανών, περί ων το προηγούμενον άρθρον, βαρυνουσών την οικείαν χρήσιν. Άρθρ.3.-Κυρούνται αφ’ ης ίσχυσαν, καθ’ όλας αυτών τας διατάξεις: α)Η υπ’ αριθ. 2468/12.9.74 απόφασις του Υπουργού Συντονισμού και Προγραμματισμού, δημοσιευθείσα εις το υπ’ αριθ. 893 τ.Β΄ ΦΕΚ της 16.9.1974 και β)Η υπ’ αριθ. 3471/24.10.74 ομοία δημοσιευθείσα εις το υπ’ αριθ. 1108 τ.Β΄ ΦΕΚ της 1.11.1974. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Η Επιτροπή Διαθέσεως Σουλτανίνας που προβλέπεται από τον άνω νόμο καταργήθηκε από την παρ. 2 άρθρ. 9 της Β3/395/26-26 Δεκ. 1982 (ΦΕΚ Β΄ 217) απόφ. Υπ. Προεδρ. Κυβερν. και Εμπορίου, (τόμ. 13Β σελ. 778,40). (Αντί για τη σελ. 692,01(ε) Σελ.692,01(ζ) Τεύχος 1245-Σελ.21 Σουλτανίνα 16.Θ.ε.6